L 229/34
MT
Il-Ġurnal Uffiċjali tal-Unjoni Ewropea
18.9.2023
L-Istati Membri għandhom jaħdmu mill-qrib mal-Kummissjoni, jinfurmaw f’waqtu dwar kwalunkwe miżura nazzjonali meħuda fir-rigward tal-katina tal-provvista tas-semikondutturi fi ħdan il-Bord Ewropew dwar is-Semikondutturi u jikkoordinawhom. 7.
Mal-iskadenza tal-perjodu li għalih jiġi attivat il-fażi ta’ kriżi jew fil-każ tat-terminazzjoni bikrija tiegħu skont il-paragrafu 5 ta’ dan l-Artikolu, il-miżuri meħuda f’konformità mal-Artikoli 25, 26 u 27 għandhom jieqfu japplikaw immedjatament. 8.
Il-Kummissjoni għandha taġġorna l-immappjar u l-monitoraġġ tal-ktajjen tal-valur tas-semikondutturi skont l-Artikoli 19 u 20 filwaqt li tqis l-esperjenza mill-kriżi, mhux aktar tard minn sitt xhur wara l-iskadenza tad-durata tal-fażi ta’ kriżi.
Taq sim a 3 Ri sp ons g ħa l nuq q a sij iet
Artikolu 24 Sett ta’ għodod ta’ emerġenza 1.
Meta l-fażi ta’ kriżi tiġi attivata skont l-Artikolu 23 u fejn meħtieġ sabiex tiġi indirizzata l-kriżi tas-semikondutturi fl-Unjoni, il-Kummissjoni tista’ tieħu l-miżura prevista fl-Artikolu 25, 26 jew 27, skont il-kondizzjonijiet stabbiliti fihom. 2.
Il-Kummissjoni, wara li tikkonsulta lill-Bord Ewropew dwar is-Semikondutturi, għandha tillimita l-applikazzjoni talmiżuri previsti mill-Artikoli 26 u 27 għas-setturi kritiċi li l-operat tagħhom hu mfixkel jew mhedded minn tfixkil minħabba l-kriżi tas-semikondutturi.
L-użu tal-miżuri msemmija fil-paragrafu 1 ta’ dan l-Artikolu għandu jkun proporzjonat u ristrett għal dak li huwa meħtieġ biex jiġi indirizzat tfixkil serju li jaffettwa setturi kritiċi fl-Unjoni u jrid ikun fl-aqwa interess tal-Unjoni.
L-użu ta’ dawk il-miżuri għandu jevita t-tqegħid ta’ piż amministrattiv sproporzjonat b’mod partikolari fuq l-SMEs. 3.
Meta l-fażi ta’ kriżi tiġi attivata skont l-Artikolu 23 u fejn xieraq sabiex tiġi indirizzata l-kriżi tas-semikondutturi fl-Unjoni, il-Bord Ewropew dwar is-Semikondutturi jista’: (a) jivvaluta u jagħti pariri dwar miżuri ta’ emerġenza xierqa u effettivi; (b) jivvaluta l-impatt mistenni tal-impożizzjoni possibbli ta’ miżuri protettivi fuq is-settur tas-semikondutturi tal-Unjoni, filwaqt li jqis jekk is-sitwazzjoni tas-suq tikkorrispondix għal nuqqas sinifikanti ta’ prodott essenzjali skont ir-Regolament (UE) 2015/479 u jipprovdi opinjoni lill-Kummissjoni. 4.
Il-Kummissjoni għandha tinforma regolarment lill-Parlament Ewropew u lill-Kunsill dwar kwalunkwe miżura meħuda f’konformità mal-paragrafu 1 u tispjega r-raġunijiet għad-deċiżjoni tagħha. 5.
Il-Kummissjoni tista’, wara li tikkonsulta lill-Bord Ewropew dwar is-Semikondutturi, toħroġ gwida dwar l-implimentazzjoni u l-użu tal-miżuri ta’ emerġenza.
Artikolu 25 Ġbir ta’ informazzjoni 1.
Meta l-fażi ta’ kriżi jiġi attivat skont l-Artikolu 23, il-Kummissjoni tista’ titlob lill-impriżi li joperaw tul il-katina talprovvista tas-semikondutturi biex jipprovdu informazzjoni dwar il-kapaċitajiet potenzjali tal-produzzjoni, il-kapaċitajiet tal-produzzjoni u t-tfixkil primarju attwali tagħhom.
L-informazzjoni mitluba għandha tkun limitata għal dak li huwa meħtieġ biex tiġi vvalutata n-natura tal-kriżi tas-semikondutturi jew biex jiġi identifikati u vvalutati miżuri potenzjali ta’ mitigazzjoni jew ta’ emerġenza fil-livell tal-Unjoni jew nazzjonali.
It-talbiet għall-informazzjoni m’għandhomx jinvolvu l-forniment ta’ informazzjoni li l-iżvelar tagħha jmur kontra l-interessi tas-sigurtà nazzjonali tal-Istati Membri.